Storm Perspektiewe | Himalaya
Jy kry eers jou antwoorde as die challenge verby is, maar ‘n gesonde perspektief in die storm help baie. Kom soek saam.
Episode 8 - Resultate
Verlede keer het ons oor situasies gepraat wat binne ons beheer is, of deur ons beïnvloed kan word. Die keer chat ons oor die lewe se onvoorspelbaarheid. Om storms te oorleef wat kom van gebeure waaraan ons niks kan doen nie, verg ‘n ander tipe perspektief. Die vraag om te vra in so geval is eerder hoekom gaan ek oorleef, in plaas van hoe gaan ek oorleef. Enjoy!
Episode 7 - Fokus
Magicians misbruik hoe die brein fokus om ons te verneuk. Hulle noem dit misdirection. Ons aandag is op een plek, dan doen hulle goed op ‘n ander plek wat ons nie verwag nie, dan verras hulle ons met iets onverwags wat ons nie sien kom het nie. Die lewe gooi mos sulke curve balls? Iemand naby aan ons gaan dood. Of ons verloor ons werk. En selfs kleiner goed soos ‘n kar wat breek of ‘n geyser wat bars kan erge ongerief veroorsaak. Soms is ons reaksie positief en staan ons in verwondering, ander kere is ons heeltemal van koers af gewetter. ‘n Situasie wat opduik en ons van balans af gooi, ervaar ons as ‘n storm wat ons kan vernietig. Nou probeer ons sulke situasies vermy. Ons sit measures in plek om te probeer keer dat slegte goed gebeur. Die antwoord is nie om sulke situasie te vermy nie. Die antwoord lê by ons fokus.... ons explore die konsep "fokus" om ‘n meer praktiese, bruikbare idee te kry waarmee ons kan werk, spesifiek met die doel om storms in ons lewe op te los. Enjoy!
Episode 6 - Scotomas
Scotomas verwys na jou blindspots. Dis ‘n mediese term vir ‘n kol in jou visie waar jy nie kan sien nie. Elkeen van ons het mental scotomas. Daar’s areas van jouself en jou bewussyn wat jy nie kan sien nie. Jy het blindspots in jou perspektiewe. Situasies in ons lewens is mos net daar, ons weet nie hoe dit gebeur het of hoe dit tot op daai punt gegroei het nie. Dalk is jy in ‘n verhouding waar jy gereeld wonder "hoe het ek hier beland". Of in ‘n situasie by die werk wat jou geweldig laat stress, en dan is dit soms moeilik om te bepaal of die huidige omstandighede voorkombaar was. Kan ons, deur bewus te wees van ons blindspots, slegte goed in die lewe vermy en so ‘n hoër gehalte lewe hê? Indien dit moontlik is, hoe kan ons bewus raak van ons blinde kolle en hoe bestuur ons hulle? Enjoy!
23 MIN2018 AUG 18
Volle Evangelie Kerk Bronkhorstspruit
Volle Evangelie Kerk Span